cyanic-selkie/wikianc huggingface dataset:
Համակարգչային շարժիչ
Արհեստական բանականություն
Արհեստական բանականությունը (Artificial intelligence) ներկայումս ամենահետաքրքիր և արագ զարգացող ուղղություններից մեկն է։ Անկախ խաղի տեսակից, այն կարող է ունենալ որոշակի բաղադրիչներ, որոնք ղեկավարվում են արհեստական բանականության միջոցով:Օրինակ թե ինչպես պետք է վարվի խաղային կերպարը ինչ-որ իրավիճակում կամ ինչպես պետք է արձագանքի ինչ-որ բան տեսնելիս, իրականացվում է արհեստական բանականությամբ։ Դրա նպատակն է խաղի մեջ մցնել իրական մարդու զգացմունքներ և մտածելակերպ։ Եվ ինչքան բարձր մակարդակով է մշակված և ծրագրավորված արհեստական բանականությունը ինչ-որ խաղի մեջ, այդքան հետաքրքիր և քիչ հոգնեցնող այն կարող է լինել խաղացողների համար ։
Գրականություն
Կատեգորիա:Համակարգչային խաղեր Կատեգորիա:Համակարգչային գրաֆիկա Կատեգորիա:Ծրագրային ապահովում Կատեգորիա:Համակարգչային խաղերի ժանրեր
1698
Մահեր
Կատեգորիա:1698 Կատեգորիա:Տարեթվեր
1699
Մահեր
Կատեգորիա:1699 Կատեգորիա:Տարեթվեր
Մինկա Քելլի
Մինկա Քելլի (Minka Kelly,, Լոս Անջելես), ամերիկացի դերասանուհի։ Առավել հայտնի է NBC ընկերության «Գիշերային հինգշաբթիի կրակներ» ֆիլմում Լայլի Գերիտի կերպարին մարմնավորած դերով։
Կենսագրություն
Մինկա Քելլին ծնվել է 1980 թվականի հուլիսի 24-ին Կալիֆոռնիա նահանգի Լոս Անջելես քաղաքում։
Նա ընտանիքի միակ երեխան էր, նախկին Aerosmith ամերիկյան ռոք-խմբի հայտնի կիթառիստ Ռիկ Դյուֆեյի և Լաս Վեգասի նախկին պարուհի Մորին Քելլիի դուստրը։ Մինկայի խոսքով, իր մանկությունը եղել է «բավական ծանր»։ Նա մեկ տարեկան չկար, երբ հայրը լքել է իրեն և իր մորը։ Բայց այնուամենայնիվ տասնյոթ տարեկանում Կելին փորձել է հաշտվել Ռիկիի հետ։
Նրա պապիկ Ռիչարդ Նեյը, եղել է օսկարակիր դերասանուհի Գրիր Գարսոնի նախկին ամուսինը։ Մինկան ունի իռլանդական, նորզելանդական և ֆրանսիական արմատներ։
2012 թվականին նկարահանվել է Maroon 5 խմբի «One More Night» երգի տեսահոլովակում։
Անձնական կյանք
Դերասանուհին հանդիպել է բեյսբոլիստ Դերեկ Ջիտերի հետ։ Նրանց սիրավեպը տևել է 2008 թվականի մայիսից մինչև 2011 թվականի օգոստոս ։
2012 թվականի օգոստոսից Մինկան հանդիպել է ամերիկյան դերասան Քրիս Էվանսի հետ, ումից նա հեռացել էր 2007 թվականին։ 2013 թվականի հոկտեմբերի դրությամբ զույգը կրկին բաժանվում է։
Արտաքին հղումներ
Կատեգորիա:Ամերիկյան կինոարվեստի դերասանուհիներ Կատեգորիա:Ամերիկյան հեռուստատեսության դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Թատրոնի դերասանուհիներ
Ռադիոէլեկտրոնային պայքար
Ռադիոէլեկտրոնային պայքար (ՌԷՊ) - զինված ընդդիմապայքարի տեսակ է, որի ընթացքում հակառակորդի կապի և հետախուզման կառավարման համակարգերի ռադիոէլեկտրոնային միջոցների վրա իրականացվում է հակազդեցություն ռադիոալիքների (ռադիոխանգարումների) միջոցով` դրանցում շրջանառվող ռազմական տեղեկատվության որակը փոխելու, իրենց համակարգերը նմանատիպ ազդեցություններից պաշտպանելու, ինչպես նաև ռադիոալիքների տարածման պայմանների (միջավայրի հատկանիշների) փոփոխման համար։ Ժամանակակից պատերազմում, որտեղ զգալի դեր է հատկացվում էլեկտրամագնիսական ալիքների տարածման միջոցով տեղեկատվության փոխանցմանը, ՌԷՊ-ը վճռորոշ դեր է խաղում զինված ընդդիմապայքարի միջոցների բարձր մարտունակության ապահովման գործում։
ՌԷՊ-ի մասնագիտական տոնը Հայաստանում նշվում է դեկտեմբերի 17-ին ։
Օբյեկտներ և թիրախներ
ՌԷՊ-ի ընթացքում ազդեցության օբյեկտներ են հանդիսանում կարևոր ռադիոէլեկտրոնային օբյեկտները (ռադիոտեխնիկա օգտագործող զորքերի, ուժերի և զենքերի կառավարման համակարգերի տարրեր), որոնց խախտումը կամ աշխատանքի խափանումը կհանգեցնի հակառակորդի կողմից օգտագործվող սպառազինության արդյունավետության նվազմանը։ Ռադիոխանգարումների թիրախ են հանդիսանում կապի, կառավարման, ուղղորդման և նավիգացիայի ռադիոգծերը։ Խանգարումները հիմնականում ազդում են ռադիոմիջոցի ընդունող մասի վրա։ Խանգարումները ստեղծելու համար օգտագործվում են ակտիվ և պասիվ միջոցներ։ Ակտիվներին են դասվում այն միջոցները, որոնք ճառագայթում առաջացնելու համար օգտագործում են գեներացիայի սկզբունքը (օրինակ՝ հաղորդիչներ, խանգարումների կայաններ)։ Պասիվ միջոցները օգտագործում են արտացոլման (արտաճառագայթման) սկզբունքը, օրինակ՝ դիպոլային և անկյունային արտացոլիչներ և այլն։ Ներկայումս ՌԷՊ-ն իրենից ներկայացնում է համաձայնեցված միջոցառումների և զորքերի գործողությունների համալիր, որոնք իրականացվում են հետևյալ նպատակներով.
Նշված նպատակների իրագործումն իրականացվում է հակառակորդի զորքերի և զենքերի կառավարման համակարգերի, կապի և հետախուզության ոչնչացման շրջանակներում՝ փոխելով դրանցում շրջանառվող տեղեկատվության որակը, տեղեկատվական գործընթացների արագությունը, պարամետրերը և էլեկտրոնային միջոցների բնութագրերը։ Այն օգտագործվում է յուրային կառավարման համակարգերը, կապի և հետախուզության միջոցները ոչնչացումից, ինչպես նաև սպառազինության, ռազմական տեխնիկայի, ռազմական օբյեկտների և զորքերի գործողությունների մասին տեղեկությունները օտարերկրյա պետությունների (հակառակորդի) հետախուզության տեխնիկական միջոցներից պաշտպանելու համար։ ՌԷՊ-ի ընթացքում պարտությունն ապահովվում է էլեկտրոնային միջոցների, ընդունիչ և տեղեկատվությունը փոխանցող ալիքների վրա տարբեր տեսակի ճառագայթումներով կանխամտածված ազդեցության միջոցով՝ հատուկ ծրագրային-տեխնիկական ազդեցությամբ հակառակորդի էլեկտրոնային հաշվողական միջոցների վրա ազդելով։ Յուրային կառավարման համարգերը պաշտպանվում են հակառակորդի նմանատիպ ազդեցություններից, ինչպես նաև էլեկտրոնային միջոցների համատեղ կիրառման հետևանքով առաջացող ճառագայթման չնախատեսված ազդեցություններից։ Պահպանվող տեղեկությունների պաշտպանությունն իրականացվում է դրանք թաքցնելով կամ (և) հակառակորդին մոլորեցնելով՝ կապված դրանց իրական բովանդակության հետ։ ՌԷՊ օբյեկտներ են հանդիսանում տեղեկատվության կրիչները (տարբեր բնույթի դաշտերը և ալիքները, լիցքավորված մասնիկների հոսքերը), դրանց տարածման միջավայրը և էլեկտրոնային միջոցները ու համակարգերը։ Այդպիսով, ՌԷՊ-ը համարվում է տեղեկատվական պայքարի հիմնական մասը, տեխնիկական հիմքը։
ՌԷՊ բաղադրիչ մասերը
Ռադիոէլեկտրոնային ճնշումը միջոցառումների և գործողությունների համալիր է, որը խափանում կամ նվազեցնում է հակառակորդի կողմից կիրառվող էլեկտրոնային համակարգերի և միջոցների մարտական օգտագործման արդյունավետությունը՝ դրանց ընդունող սարքերը էլեկտրոնային միջամտության ենթարկելու միջոցով։ Ներառում է ռադիո, ռադիոտեխնիկական, օպտիկաէլեկտրոնային և հիդրոակուստիկ ճնշում։ Ռադիոէլեկտրոնային ճնշումն ապահովվում է ակտիվ և պասիվ խանգարումների ստեղծմամբ, կեղծ թիրախների, թակարդների կիրառմամբ և այլ մեթոդներով։
Ռադիոէլեկտրոնային պաշտպանություն
Ռադիոէլեկտրոնային պաշտպանությունը ռադիոէլեկտրոնային պայքարի բաղկացուցիչ մասն է, որի նպատակն է ապահովել ռադիոէլեկտրոնային միջոցների կայուն աշխատանքը հակառակորդի կանխամտածված ռադիոխանգարումների միջամտության, ֆունկցիոնալ ոչնչացման զենքի էլեկտրամասգնիսական ճառագայթման, միջուկային զենքի կիրառման ժամանակ առաջացող էլեկտրամագնիսական և իոնացնող ճառագայթման, ինչպես նաև չմտածված ռադիոխանգարումների միջամտության պայմաններում։ Ռադիոէլեկտրոնային պաշտպանության հիմքը կազմում են ռադիոէլեկտրոնային միջոցների էլեկտրամագնիսական համատեղելիության ապահովումը, կազմակերպչական և տեխնիկական միջոցառումների համալիր, որն ուղղված է ռադիոէլեկտրոնային միջոցների խանգարումակայունության ապահովմանը՝ դրանց վրա անկանխամտածված խանգարումների ազդեցության պայմաններում։
Ռադիոէլեկտրոնային հետախուզություն
Ռադիոէլեկտրոնային հետախուզությունը հետախուզական տեղեկատվության հավաքում է էլեկտրամագնիսական ճառագայթման ընդունման և վերլուծության հիման վրա։ Ռադիոէլեկտրոնային հետախուզությունն օգտագործում է ինչպես մարդկանց և տեխնիկական միջոցների միջև կապի ալիքներից որսված ազդանշանները, այնպես էլ աշխատող ռադիոլոկացիոն կայանների, կապի կայանների, ռադիոխանգարումների կայանների և այլ ռադիոէլեկտրոնային միջոցների ալիքները։
Չոր նավահանգիստ
Չոր նավահանգիստ (երբեմն կոչվում է ներքին նավահանգիստ կամ միջմոդալ հանգույց) ներքին միջմոդալ տերմինալ է, որն ավտոմոբիլային կամ երկաթուղային ճանապարհով ուղղակիորեն կապված է ծովային նավահանգստի հետ ։
Ռադիոէլեկտրոնային պայքար
Համալիր տեխնիկական վերահսկողություն
Համալիր տեխնիկական վերահսկողություն՝ յուրային ռադիոէլեկտրոնային միջոցների շահագործման վիճակի վերահսկում և հակառակորդի հետախուզական տեխնիկական միջոցներից դրանց պաշտպանությունը։ Այն իրականացվում է էլեկտրոնային պաշտպանության շահերից ելնելով։ Այն ներառում է ռադիո-, ռադիոտեխնիկական, լուսանկարչական, վիզուալ-օպտիկական հսկողություն, ինչպես նաև տեղեկատվության փոխանցման և մշակման օբյեկտների շահագործման ընթացքում տեխնիկական ուղիներով տեղեկատվության արտահոսքից պաշտպանության արդյունավետության վերահսկում։
Էլեկտրամագնիսական խոցում
Էլեկտրամագնիսական ազդեցությունը (իմպուլս), որը շարքից հանում է հակառակորդի էլեկտրոնային, կապի և ուժային սարքավորումները։ Խոցող արդյունքը ձեռք է բերվում ինդուկցիոն հոսանքների ուղղորդման հաշվին։ Առաջին անգամ դիտվել է մթնոլորտում միջուկային պայթյունների ժամանակ։
Չոր նավահանգիստ
Չոր նավահանգիստը՝ ստեղծելով կենտրոնացված բաշխման, կետ կարող է արագացնել բեռների հոսքը նավերի և ցամաքային տրանսպորտային ցանցերի միջև։ Ներքին նավահանգիստները կարող են բարելավել ներմուծումը և արտահանումը՝ ծանրաբեռնված ծովային նավահանգիստներից հեռու տեղափոխելով բեռնարկղերի ժամանակատար տեսակավորումն ու վերամշակումը ։
Ռադիոէլեկտրոնային պայքար
Էլեկտրամագնիսական խոցում
Ներկայումս խոցող իմպուլսի ստեղծման համար օգտագործվում են մագնետրոնները։ Էլեկտրամագնիսական ոչնչացման համակարգերը առկա են ԱՄՆ-ի և ՆԱՏՕ-ի այլ երկրների սպառազինություններում ։
Չոր նավահանգիստ
Նախապատմություն
Չոր նավահանգիստ եզրը նեղ իմաստով օգտագործվում է միջազգային տրանսպորտային համակարգերի ոլորտում՝ միջմոդալ բեռնարկղերի (ստանդարտացված բեռնափոխադրման կոնտեյներ) համար նախատեսված մասնագիտացված օբյեկտները նշելու համար։ Նման նավահանգիստներում ապրանքներ բեռնելու և բեռնաթափելու փոխարեն, բեռնարկղերը կարող են պարզապես տեղափոխվել նավից ավտոմեքենա կամ նավից գնացք։ Բեռնարկղը կարող է կրկին տեղափոխվել ճանապարհային և երկաթուղային տրանսպորտով մի այլ տեղ։ Ապրանքները բեռնվում կամ բեռնաթափվում են միայն սկզբնական կամ վերջնական նպատակակետում ։։
Ռադիոէլեկտրոնային պայքար
Արտաքին հղումներ
Կատեգորիա:Էլեկտրամագնիսական ճառագայթում Կատեգորիա:Էլեկտրամագնիսական երևույթներ Կատեգորիա:Օպտիկա Կատեգորիա:Ռադիոկենսաբանություն
Չոր նավահանգիստ
Նախապատմություն
Բեռնարկղերը թույլ են տալիս ծովային նավահանգստում իրականացվող որոշ գործառույթներ՝ մաքսային գործառույթներ, վերամշակում, բեռնարկղերի ստուգում տեսակավորում և համախմբում, տեղափոխել ցամաքային տարածք։ Արդյունքում ծովային նավահանգստում արագանում է բեռնարկղերի բեռնաթափումը և նվազում են գործառնական ծախսերը։ Արդյունավետությունը մեծանում է, երբ ցամաքային տեղամասի և ծովային նավահանգստի միջև բարձր թողունակությամբ երկաթուղային կապ է լինում ։
Չոր նավահանգիստը կապված է ծովային նավահանգստի հետ, և զբաղվում է բեռնարկղերի բաշխումով է փոխադրման տարբեր միջոցների միջև (միջմոդալ փոխանցում) և միջազգային առևտրի մշակումով։ Սա տարբերում է ցամաքային նավահանգիստը կոնտեյներային պահեստից կամ տրանսպորտային հանգույցից  ։
Չոր նավահանգիստ Հայաստանում
2022 թվականի դեկտեմբերին Հայաստանի Հանրապետության էկոնոմիկայի նախարար Վահան Քերոբյանը հայտարարել է, որ լոգիստիկ ենթակառուցվածքներ զարգացնելու նպատակով Գյումրիում չոր նավահանգիստ են կառուցելու ։ Այն արագ հաղորդակցություն ու կապ է ստեղծելու վրացական երկու՝ Բաթումի և Փոթիի նավահանգիստների հետ  ։
Ծանոթագրություններ
Կատեգորիա:Նավահանգիստներ Կատեգորիա:Լոգիստիկա Կատեգորիա:Միջազգային առևտուր Կատեգորիա:Ճանապարհային տրանսպորտ Կատեգորիա:Տրանսպորտի տեսակներ Կատեգորիա:Տրանսպորտային ենթակառուցվածքներ Կատեգորիա:Տրանսպորտային շենքեր և կառույցներ Կատեգորիա:Ճանապարհային ենթակառուցվածք
Ոչինչի վարպետ
Ոչինչի վարպետ (Master of None ), Ազիզ Անսարի և Ալանա Յանգայի ամերիկյան կատակերգական հեռուստասերիալ, որը պատմում է հնդկական ծագում ունեցող նյույորքցի ոչ այդքան հաջողակ դերասանի կյանքի մասին։ Առաջին եթերաշրջանի բոլոր 10 էպիզոդները լույս են տեսել Netflix-ի ռեսուրսների օգնությամբ 2015 թվականի նոյեմբերի 6-ին։ Դեբյուտային եթերաշրջանի հաջողությունից հետո պատվիրվեց երկրորդ՝ 10 սերիանոցը, որը դուրս է եկել 2017 թվականի մայիսի 12-ին ։ Չնայած նրա դրական արձագանքին, Անսարին հետաձգել է երրորդ եթերաշրջանը մինչև (եթե) իր կյանքի հանգամանքները կկուտակեն նոր նյութեր սերիալի համար ։
Սյուժե
30-ամյա նյույորքցի Դևն իր հացի փողը վաստակում է փոքր դերեր կատարելով գովազդներում և B կատեգորիայի ֆիլմերում։ Մինչդեռ իր տարեկիցները ընտանիքներ են կազմում, նա ուրիշ միայնակ ընկերների հետ փորձում է հետաքրքիր անցկացնել ժամանակը։
Ռեակցիա
Հեռուստասերիալը ստացավ համընդհանուր ճանաչում քննադատների կողմից։ Բոլոր գրախոսությունները երկու եթերաշրջանների Rotten Tomatoes և Metacritic ագրեգատորների վրա եղել են դրական ։ «2015 թոփ 10 սերիալներ»-ի ցանկի մշակումը, Metacritic դրեցին «Վարպետ»-ին 7 տեղ տարվա հեռուստասերիալների մեջ ։ Նրանց մեջ առաջին եթերաշրջանը ստացավ մի քանի մրցանակներ և անվանակարգեր, Անսարին առաջադրվել է «Ոսկե գլոբուս» որպես դերասան։
Ծանոթագրություններ
Կատեգորիա:Նեթֆլիքսի բնօրինակ ծրագրեր Կատեգորիա:Անգլերեն հեռուստասերիալներ
1700
Մահեր
Կատեգորիա:1700 Կատեգորիա:Տարեթվեր
(892) Սելիգերիա
(892) Սելիգերիա (Seeligeria), աստերոիդ աստերոիդների գոտու արտաքին մասում։ Հայտնաբերվել է 1918 թվականի մայիսի 31-ին Մաքս Վոլֆի կողմից Հայդելբերգում ։
Արտաքին հղումներ
Կատեգորիա:1918 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Պոզիտանո Վիտո
Պոզիտանո Վիտո (Vittorio Positano, ), իտալացի դիվանագետ, Ռիսորջիմենտոյի մասնակից։
Կենսագրություն
Ծառայել է թագուհու բանակում, ստացել է կապիտանի աստիճան կողոպուտների ճնշման մասնակցության համար։ Ծառայությունից հետո Բարիում անցել է հրշեջի աշխատանքի։ Իր կողմնակից Ջուզեպպե Գարիբալդին մասնակցել է Ռիսորջիմենտոյին։
1863 թվականին` Իտալիայի Թագավորության ստեղծումից հետո, Վ. Պոզիտանոն մտավ դիվանագիտական ​​ծառայության Հռոմում գտնվող միջազգային գործերի նախարարությունում։
Եղել է հյուպատոս Տրիեստում (Ավստրիական կայսրություն), հետագայում զբաղեցրել է տարբեր պաշտոններ իտալական հյուպատոսություններում, հիմնականում Օսմանյան կայսրությունում, Կերկիրայում, Մալթայում, Ալժիրում և Կոստանդնուպոլսում։ 1876 ​​թվականին Սոֆիայում նշանակվել է փոխյուպատոս։
Բուլղարիայում համարվում է մայրաքաղաքի` Սոֆիայի փրկիչը։
Երբ Ռուսաստանի գեներալ-ֆեդմարշալի` Վ. Գուրկոյի զորքերը մոտենում էին օսմանյան վերահսկողության տակ գտնվող քաղաքին 1877-1878 թվականների ռուս-թուրքական պատերազմի ժամանակ, Վ.Պոզիտանոն, Ֆրանսիայի և Ավստրիա-Հունգարիա հյուպատոսների հետ միասին, հրաժարվեց լքել Սոֆիան, դրանով իսկ քաղաքը փրկելով նախատեսված այրումից Օսմանյան կայսրության զորքերը:Թուրքերի նահանջելուց հետո Պոզիտանոն կազմակերպեց զինված ջոկատներ ՝ բնակչությունը պաշտպանելու համար մարադներից (օսմանյան բանակի բազմաթիվ դասալիքներից, բաշիբուզուկից և չերքեզներից) և հրշեջ բրիգադ `անհատական ​​հրդեհները վերացնելու համար։ Դա Սոֆիայի պատմության մեջ առաջին հրշեջ բրիգադն էր։
1877-1878 թվականների ռուս-թուրքական պատերազմի ժամանակ իր գործողությունների համար Վիտո Պոզիտանոն Ռուսաստանի կայսրության հրամանով դարձավ Բուլղարիայի նորաստեղծ իշխանությունների մայրաքաղաք Սոֆիայի պատվավոր քաղաքացի։ Նա պարգևատրվել է Սուրբ Աննայի շքանշանով։
Մինչև 1879 թվականը, Վ. Պոզիտանոն մնաց Սոֆիայում, որպես Իտալիայի փոխնախագահ։ 1881 թվականին նա որպես հյուպատոս ուղարկվեց Դամասկոս, իսկ մի քանի տարի անց Յոկոհամա, որտեղ նա մահացավ 1886 թվականին։
Փողոցները իր հայրենի քաղաքում և Բուլղարիայի մայրաքաղաք Սոֆիայում անվանվել են Պոզիտանոյի պատվին։ Դրանցից մեկը Սոֆիայում հատկապես հայտնի է հետևյալ հասցեով` Պոզիտանո փողոց 20, բուլղարական Սոցիալիստական կուսակցության շտաբ-բնակարան ։
Հիշատակ
Վ. Պոզիտանոյի պատվին անվանվել են փողոցներ իր հայրենի քաղաքում և բուլղարական մայրաքաղաք Սոֆիայում։
Պուչունկավի
Պուչունկավի (Puchuncaví), քաղաք Չիլիում։ Նույնանուն համայնքի վարչական կենտրոնն է։ Գյուղի բնակչությունը կազմում է 3575 մարդ (2002)։ Գյուղն ու կոմունան մտնում են Վալպարաիսո նահանգի և Վալպարաիսո շրջանի կազմում։
Կոմունայի տարածքը կազմում է 300,8 կմ², բնակչությունը՝ 18 546 բնակիչ (2017)։ Բնակչության խտությունը 61,66 մարդ/կմ² է ։
Տեղագրություն
Գյուղը գտնվում է նահանգի վարչական կենտրոն Վալպարաիսոյից 44 կմ դեպի հյուսիս-արևելք։
Կոմունան սահմանակից է․
Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է ․
== Կարևոր բնակավայրեր ==
Արտաքին հղումներ
Կատեգորիա:Չիլիի քաղաքներ
Սուսերով պար
Սուսերով պար, Արամ Խաչատրյանի երաժշտական ստեղծագործություններից, որը գրվել է «Գայանե» բալետի վերջին գործողության համար (1942)։ Այն կոմպոզիտորի ամենահայտնի և ճանաչված ստեղծագործություններից է, որում հայկական ժողովրդական երաժշտությունը զուգակցված է ջազային էլեմենտների հետ։ Այն աշխարհում ամենաշատ կատարվող ստեղծագործություններից է ։ Տիգրան Մանսուրյանի խոսքերով այն «Գյումրիի հայկական հարսանեկան պարի և իսկական ամերիկյան սաքսոֆոնի հակակշիռ է, որը հանգեցնում է շատ հետաքրքիր և օրգանական սինթեզի» ։ Առկա են «Սուսերով պարի» բազմաթիվ փոխադրություններ տարբեր գործիքների համար, կամերային անսամբլների համար։
1948 թվականին «Սուսերով պարը» ԱՄՆ-ում դարձավ երաժշտական ավտոմատների հիթը ։ Այն այնքան հանրաճանաչ դարձավ, որ Newsweek-ը առաջարկեց 1948 թվականը անվանել «Արամ Խաչատրյանի տարի ԱՄՆ-ում» ։ Նույն թվականին «Սուսերով պարի» միանգամից երեք տարբերակներ (Չիկագոյի սիմֆոնիկ նվագախմբի, Նյու Յորքի ֆիլհարմոնիկ նվագախմբի և Լևանտի Նվագախմբի կատարմամբ) գրավեցին Billboard ամսագրի դասական երաժշտության հիթ-շքերթի առաջին հորիզոնականները և հայտնվեցին բեսթսելլերների ամենամյա ցուցակում ։ «Սուսերով պարը» դարձավ Չիկագոյի սիմֆոնիկ նվագախմբի առաջին ձայնագրությունը, որի վաճառքը գերազանցեց մեկ միլիոն օրինակը ։
«Սուսերով պարը» նշանակալի ազդեցություն ունեցավ 20-րդ դարի երաժշտության պատմության մեջ ։ ԱՄՆ-ի, Մեծ Բրիտանիայի և Գերմանիայի երաժիշտների կողմից բազմաթիվ ձայնագրություններ արվեցին։ Մինչ այժմ այս ստեղծագործության թեման օգտագործվում է ֆիլմերում, հեռուստասերիալներում և գեղասահորդների ելույթներում։ Billboard-ը «Սուսերով պարը» անվանեց «ստեղծագործություն, որը հայտնի է ներկայիս գոյություն ունեցող բոլոր էստրադային նվագախմբերին» ։
(893) Լեոպոլդինա
(893) Լեոպոլդինա (Leopoldina), աստերոիդ աստերոիդների հիմնական գոտում։ Հայտնաբերվել է 1918 թվականի մայիսի 31-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,047938 ա. մ., առավելագույնը մոտենում է 2,5883 ա. մ. հեռավորության վրա և հեռանում 3,5076 ա. մ. ։ Արեգակի շուրջ մեկ ամբողջական պտույտ է կատարում 1943,6 երկրային օրվա ընթացքում, իր ուղեծրով շարժվելով միջինում 0,185223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,02° անկյուն։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1918 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեմյոն Պեգով
Սեմյոն Վլադիմիրովիչ Պեգով (Семен Владимирович Пегов, ), ռուս ռազմական լրագրող, WarGonzo նախագծի հեղինակ։
Կենսագրություն
Սեմյոն Պեգովը ծնվել է 1985 թվականի սեպտեմբերի 9-ին Սմոլենսկ քաղաքում։ Ավարտել է Սմոլենսկի պետական համալսարանի բանասիրության ֆակուլտետը, ստացել է լրագրողի որակավորում։ Որպես հեռուստալրագրող աշխատել է Համառուսաստանյան պետական հեռուստառադիոընկերությունում։ 23 տարեկանում մեկնել է Աբխազիա՝ աշխատելու տեղական հեռուստաընկերությունում, որտեղ էլ հայտնվել է պատերազմական գոտում։ Աբխազիայում, Եգիպտոսում, Սիրիայում, Կիևում, Ղրիմում, Դոնբասում, Արցախում ականատես է եղել մի շարք ռազմական գործողությունների։
Սեմյոն Պեգովի բանաստեղծությունները տպագրվել են ռուսական մի շարք ալմանախներում։ Մասնակցել է «Լիպեցկ 2011» երիտասարդ գրողների ֆորումին ։
Հայ-ադրբեջանական պատերազմ
Որպես ռազմական լրագրող ակտիվորեն լուսաբանել է Հայ-ադրբեջանական պատերազմը՝ հիմնականում գտնվելով ռազմական գործողությունների վայրում  ։
2020 թվականի հոկտեմբերին Ադրբեջանի գլխավոր դատախազությունը քրեական գործ է հարուցել Սեմյոն Պեգովի նկատմամբ՝ Հայաստանի տարածքից Արցախի Հանրապետություն մուտք գործելու համար։
Ծանոթագրություններ
Կատեգորիա:Լրագրողներ այբբենական կարգով Կատեգորիա:Գրողներ այբբենական կարգով Կատեգորիա:Ռուս լրագրողներ
Զոֆիա Յարոշևսկայա
Զոֆիա Յարոշևսկայա, թատրոնի, կինոյի և հեռուստաընկերության լեհ դերասանուհի, ռեժիսոր, ուսուցիչ։ Լեհաստանի պետական ​​մրցանակի դափնեկիր (1953, 1955, 1968 թվականներ)։
Կենսագրություն
1920 թվականին միջնակարգ դպրոցն ավարտելուց հետո, որոշ ժամանակ սովորել է դաշնամուր նվագել Վարշավայի կոնսերվատորիայում, հետո 1921-1922 թվականներին սովորել է Վարշավայի դրամատիկական դպրոցում։ 1922 թվականին ավարտեց Վարշավայի երաժշտական կոնսերվատորիայի դրամատիկական բաժինը (Հիմա Ֆրիդերիկ Շոպենի անվան երաժշտական համալսարան)։
1923 թվականին դեբյուտեց Զիգմունտ Կրասինսկովի «Իրիդիոն» դրամայի Էլսինոյի կերպարում, Լեհական Վիլնյուսի թատրոնում։ Ելույթ է ունեցել Վարշավայի, Կրակովի և Վիլնյուս թատրոններում։
1928 թվականից, երկրորդ համաշխարհայի պատերազմի սկզբից առաջ, դարձավ Կրակովի Սլովացկովի անվան թատրոնի դերասանուհի։ Գերմանական օկուպացիայի ժամանակ նա աշխատել է քաղաքի էլեկտրակայանում։
Ազատումից հետո շարունակեց ելույթ ունենալ Կրակովի բեմերում, Յուլիուշ Սլովացկովի անվան թատրոնում (1945-1946 թվականներ, 1955-1957 թվականներ և 1961-1972 թվականներ), Դրամատիկական թատրոնում (1946-1954 թվականներ) և Հին թատրոնում (1954-1955 թվականներ և 1957-1961 թվականներ)։
Խաղացել է ինչպես կատակերգական, այնպես էլ դրամատիկական դերեր։ 1963-1972 թվականներին դասավանդել է Կրակովի Պետական ​​բարձրագույն թատերական դպրոցում։ 1967 թվականից եղել է Լոջի կինոդպրոցի պրոֆեսոր։
Մասնակի թատրոնի դերեր
Նկարահանվել է ֆիլմերում և հեռուստատեսությունում։ Պատերազմից առաջ նկարահնվեց միայն երկու ֆիլմում, հաջորդ դերերը ֆիլմերում խաղաց քառասուն տարի անց։ Խաղացել է ընդհամենը 9 ֆիլմերում։
Վիկտորիա Կավեսա
Վիկտորիա Կավեսա (Victoria Kawesa, ), շվեդ քաղաքական գործիչ, «Ֆեմինիստական ​​նախաձեռնություն» կուսակցության նախկին առաջնորդ։
Կենսագրություն
Ինը տարեկանում Վիկտորյա Կավեսան Ուգանդայի պատերազմից փախչելուց հետո ընտանիքի հետ տեղափոխվել է Շվեդիա։ Նա ապրել է Ստոկհոլմի արվարձանում գտնվող Տենստա թաղամասում ։
Նա 2017 թվականի մարտին Գուդրուն Շիմանի հետ կուսակցության համանախագահ է ընտրվել ՝ դառնալով Շվեդիայի պատմության մեջ քաղաքական կուսակցության առաջին սևամորթ առաջնորդը, սակայն արդեն 2017 թվականի սեպտեմբերին նա հրաժարական է տվել։ Այնուհետև նրան մեղադրանք է առաջադրվել հեղինակային իրավունքի խախտման համար, ինչի համար դատարանի որոշմամբ մեղավոր է ճանաչվել ։
2017 թվականի ապրիլին Կավեսայի դեմ ոստիկանական հետաքննություն է սկսվել այն բանից հետո, երբ նրան մեղադրել են դոկտորական ատենախոսության մեջ գրագողության անելու համար՝ ներկայացնելով նրա ներկայացրած տվյալները որպես սեփական հետազոտություն, որը նրան մատնանշել են Լինչոպինգի համալսարանում ։ Ավելի վաղ՝ 2013 թվականին, Կավեսան գրագողություն է արել մեկ այլ հետազոտությունից ։ Կավեսան մեղավոր է ճանաչվել Ստոկհոլմի թագավորական դատարանի որոշմամբ և դատապարտվել տուգանքի 15000 կրոնի և 6000 կրոնի չափով՝ որպես բարոյական վնասի փոխհատուցում  ։
2018 թվականին Վիկտորյա Կավեսան մեղադրվել է հարձակման մեջ, երբ նա բռունցքով հարվածել է տղամարդու դեմքին և ոտքերով հարվածել նրան։ Միջադեպը տեղի է ունեցել 2018 թվականի հունվարին Ստոկհոլմի մետրոյի կայարանում, երբ քաղաքական գործիչը փորձել է անցնել մետրոյի արգելապատնեշը՝ առանց իր մուտքի քարտ օգտագործելու։ Թեև ինքը՝ Կավեսան, պնդել է, որ ինքը ինքնապաշտպանվել է, և պատահական անցորդն է առաջինը հարվածել նրան, տեսահսկման տեսագրությունը ցույց է տվել հակառակը։ Կավեսան դատապարտվել է հարձակման համար, դատապարտվել պայմանական ազատազրկման և 36000 շվեդական կրոն տուգանքի ։
Վիկտորյա Կավեսան նաև դասախոսում է Սոդերտորնի համալսարանում ։
Ծանոթագրություններ
Կատեգորիա:Շվեդիայի կին քաղաքական գործիչներ Կատեգորիա:Շվեդ ֆեմինիստներ
Վիրջինիա Դևիս
Վիրջինիա Մարգարետ Դևիս (Virginia Margaret Davis, ), ամերիկացի պարուհի, սցենարիստ և դերասանուհի, մանուկ տարիքում նկարահանվել է տարբեր ֆիլմերում։
Կենսագրություն
Վիրջինիան ծնվել է Միսսուրի նահանգի Կանզաս Սիթի քաղաքում՝ կահույք վաճառողի ընտանիքում։ Հայրը աշխատանքի բերումով հաճախ էր բացակայում տնից ։
Վաղ գործունեություն
Վիրջինիան 1923 թվականին սկսել է աշխատել Ուոլթ Դիսնեյի Laugh-O-Gram Studio-ում ։ Նա խաղացել է «Ալիսան հրաշքների աշխարհում» ֆիլմի գլխավոր հերոսուհու կերպարը, որտեղ դերասանների նկարահանումները զուգորդվում էին անիմացիայի հետ։ Laugh-O-Gram-ի փակվելուց հետո տեղափոխվել է Լոս Անջելես, որտեղ պայմանագիր է կնքել Winkler Pictures-ի հետ՝ ֆիլմի հիման վրա սերիալ ստեղծելու համար, որը հայտնի է դարձել Alice Comedies-ի կողմից։ Դիսնեյը Վիրջինիայի ընտանիքին համոզել է Միսսուրիից տեղափոխվել Լոս Անջելես՝ սերիալում նկարահանվելու համար ։ Նրան բնակեցրել են Կալիֆոռնիա նահանգի Հոլիվուդում՝ La Brea Apartments-ում։
Հիշելով Ալիսի մասին ֆիլմերի աշխատանքը՝ Դևիսն ասել է. «Դա հիանալի ժամանակ էր՝ լի զվարճանքներով, արկածներով և խաղերով։ Ես պաշտում եմ Վոլտին, ինչպես ցանկացած երեխա։ Նա արտահայտիչ բացատրում էր ինձ իմ դերը։ Իմ սիրած ֆիլմերից էր Alice's Wild West Show-ն։ Չնայած գանգուրներով գեղեցիկ դեմքին՝ իրականում ես թզուկ էի, և այս ֆիլմը թույլ տվեց ինձ կոպիտ գործել։ Ես մեծ հաճույք ստացա»։
The Greater Glory
1925 թվականին Դևիսը խաղացել է Ռեզիի դերը Մեծ Փառք (The Greater Glory) ֆիլմում, որը նկարահանվել է First National Pictures-ի կողմից։ Ֆիլմի ռեժիսոր Քուրթ Ռեհֆելդը նշել է. «Դևիսը տիրապետում է դերասանուհու յուրահատուկ տաղանդին՝ անսովոր հմտությամբ հետևելու հրահանգներին, և ունի հրեշտակի բնույթ։ Նկարահանման ժամանակ ոչ մի անգամ ես ստիպված չեմ եղել որևէ հատված երկու անգամ բացատրել։ Չնայած նրա հասուն մտածելակերպին՝ միևնույն է, նա պահպանել է իր մանկական հմայքը»։
Նկարահանման ժամանակ Դևիսը պայմանագիր է կնքել Գարի Կէրիի հետ, և նույն թվականին դերասանները միասին նկարահանվել են The Man From Red Gulch (1925) ֆիլմում։
«Կապույտ թռչուն»
1929 թվականի դեկտեմբերին Դևիսը մասնակցել է Pasadena Playhouse-ի կողմից բեմադրված «Կապույտ թռչուն» ներկայացմանը։ Բացի Դևիսից, ներկայացմանը մասնակցել է 150 երեխա, որոնց թվում էր՝ Ջանեթ Հորնինգը, որն ընդամենը երկու տարեկան էր։
Այլ աշխատանքներ
Դևիսը մասնակցել է Դիսնեյի առաջին լիամետրաժ մուլտֆիլմի՝ «Սպիտակաձյունիկը և յոթ թզուկների» (1937) ունկնդրմանը, ինչպես նաև փորձել է դեր խաղալ «Պինոկիոյում» (1940)։
Գործունեության ավարտ
Հաջորդ 20 տարիների ընթացքում Դևիսն աշխատել է հոլիվուդյան ստուդիաներում՝ կատարելով մանկական դերեր, իսկ ավելի ուշ՝ որպես երկրորդ պլանի դերասանուհի։ Նա երգել, պարել և նկարահանվել է այնպիսի ֆիլմերում, ինչպիսիք են՝ «Երեքը զույգում» (1932), «Թռիչք դեպի Ռիո» (1933), «Երիտասարդ և գեղեցկուհի» (1934), «Արձակուրդներ» (1936), «Կենդանացած օրիորդ» (1938), «Հանգստյան օրերը Հավանայում» (1941), «Կղզիների երգը» (1942) և «Հարվիի աղջիկները» (1946)։ Մի քանի անգամ նա օգտագործել է Մերի Դեյլի կեղծանունը (Mary Daily), որի ներքո հայտնվել է, օրինակ, «Ձեռքեր ժայռերի միջով» (անգլ․՝ Hands Across the Rockies) ֆիլմում Բիլ Էլիոթի հետ։ Նա նաև որոշ ժամանակ աշխատել է Դիսնեյի Ink-and-Paint Department ստուդիայում ։
Անձնական կյանք
1943 թվականին Դևիսն ամուսնացել է ռազմածովային օդաչու Ռոբերտ Մաքգիի հետ։ Զույգն ունեցել է երկու դուստր։ 59-ամյա ամուսնության ընթացքում նրանք ապրել են մի քանի նահանգներում՝ Նյու Ջերսիում, Կոնեկտիկուտում, Հարավային Կալիֆոռնիայում և Այդահոյում։ 25 տարվա ընթացքում Վիրջինիան աշխատել է որպես անշարժ գույքի գործակալ, հիմնականում Իրվայնա (Կլաիֆոռնիա) և Բոյսե (Այդահո) շրջաններում ։
Մահ
2009 թվականի օգոստոսի 15-ին երկարատև հիվանդությունից հետո Վիրջինիան մահացել է սեփական մահով իր տանը՝ Կորոնայում (Կալիֆոռնիա)` 90 տարեկան հասակում ։
Գրականություն
Կատեգորիա:Ամերիկացի պարուհիներ Կատեգորիա:Ամերիկացի պարողներ Կատեգորիա:Ամերիկացի դերասանուհիներ Կատեգորիա:Ամերիկացի դերասաններ Կատեգորիա:20-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասաններ Կատեգորիա:Ամերիկացիներ Կատեգորիա:Երեխա դերասաններ Կատեգորիա:Կին Կատեգորիա:Կինոդերասաններ Կատեգորիա:Ամերիկացի սցենարիստներ Կատեգորիա:Կանայք Կատեգորիա:Ամերիկացի կինոդերասանուհիներ Կատեգորիա:Ամերիկացի երեխա դերասանուհիներ
Նեֆերեֆրա
Նեֆերեֆրա (կամ Ռանեֆերֆ),  Հին Եգիպտոսի փարավոն, կառավարել է մոտավոր   Ք․ա  2460 -2458 թվականներին, V դինաստիայի փարավոն։
Ծագում և կառավարման տարիներ
Մինչև վերջին ժամանակները այս փարավոնի մասին ոչինչ հայտնի չէր։ Հստակ չէ, թե ում նախորդն էր, և ում է հաջորդել։ Ըստ հաստատված կարծիքի, նա ժառանգել է փարավոն Շեպսեսկարաին, սակայն հիմա իշխում է այն տեսակետը, որ Շեպսեսկարան ըստ Սակկարյան ցուցակի  իր տեղում չէ և չէր կարող Նեֆերեֆրայի նախորդը լիներ, նա կառավարել է ավելի ուշ։
Տեսնում ենք, որ Մանեթոնը Նեֆերեֆրային անվանում է Խերեսոմ և նրան է վերագրում կառավարման 20 տարիներ ։ Այնուամենայնիվ,պահպանված տվյալներից հետևում է, որ Նեֆերեֆրայի կառավարումը շատ կարճ է եղել։ Թուրինայն պապիրուսի մանրակրկիտ ուսումնասիրությունից երևում է, որ վնասված է այն հատվածը, որտեղ պետք էր լինի Նեֆերեֆրա անունը և նրա կառավարման տարիները, այն թույլ է տալիս խոսել միայն միեկ ուղղահայաց գծի մասին (յուրաքանչյուր ուղղահայաց գիծ ցույց է տալիս կառավարման մեկ տարի), որը վկայում է այն մասին, որ նա կառավարել է մեկ կամ երկու տարի։ Այս փաստերը լավ համադրված են հնագիտական տվյալների հետ։ Միակ արձանագրությունը, Նեֆերեֆրայի կառավարման ժամանակաշրջանից մնացած, վերաբերվում է նարա կառավարման առաջին տարվա մասին և գտնվում է փարավոնի ապագա բուրգի ճակատային մասի մեծ անկյան վրա, որը այդպես է ավրտին չի հասցվել։
Ըստ երևույթի Նեֆերեֆրայի կինը եղել է Խենտակավսես III-ը։
Նեֆերեֆրայի բուրգ
Նեֆերեֆրան սկսել է իր սեփական թաղման համալիրի կառուցումը, որը ստացել է «Նեֆերեֆերայի Աստվածային իշխանություն» անունը, գտնվում է Աբուսիրում Նեֆերիրկարայի բուրգից  հարավ-արևմտք։ Նեֆերեֆրայի հանկարծակի մահվան պատճառով նրա դամբարանի շինարարությունը ընդհատվել է, արդյունքում բուրգից պահպանվել են միայն մի քանի քառակուսի (մոտավոր 75 × 75 մետր)՝ 7 մետր բարձրությամբ, հիշեցնելով  մաստաբա։ Նեֆերեֆրայի դամբարանի մանցած կառույցները ավարտին է հացվել նրա եղբայր Նիուսերրա Ինին։ Բայց տաճարի մնացորդների մաքրումը ցույց է տվել, որ բացառությամբ սրբավայրի և սյուների հիմքերի, կառուցված են եղել հում աղյուսից, որը ապացուցում է, որ այն  պատկանում է Նեֆերիրկարայի ժամանակաշրջանին։ Այնուհետև, 1984-1985 թթ․ գտան թագավորի հոյակապ արձաններ, որի առանձնահատկությունները մինչև այդ պահը բացարձակապես անհայտ էին։ Ինչպես նաև հայտնաբերվել է  մոր մնացորդներ և վատ պահպանված մումիայի ոսկորներ, որոնք նույնացնում են Նեֆերեֆրայի հետ։ Մարդաբանական վերլուծությունը ցույց է տվել, որ մումիան տղամարդու է, որը մահացել է 20-ից 23 տարեկան հասակում, որը լիովին համապատասխանում է  փարավոնի մասին մեր պատկերացումներին, որը կառավարել է կարճ ժամանակաշրջան, որը ապացուցում է, որ Մանեֆոնը սխալվել է ասելով, որ Նեֆերեֆրան կառավարել է քսան տարի։
Ըստ Նեֆերեֆրայի արձանագրությունների կառուցել է արևի տաճար, որը կրել է Խատեպ-Ռա անունը։ Սակայն այս տաճարից մինչ այսօր ոչ մի հետք չի հայտնաբերվել։ Հնարավոր է, այն անավարտ է մնացել փարավոնի կարճ կառավարման պատճառով։
Նեֆերեֆրայի արխիվ և արձանիկ
Պրահայի համալսարանի գիտնականների կողմից Նեֆերեֆրայի թաղման տաճարի արխիվների բացումը իր թագավորության վրա լույս է սփռում, որը սկզբում կարևոր չէր։
Բացահայտված պապիրուսների հավաքածուն և կավե տախտակները հնարավորություն են տվել զգալիորեն պարզեցնել և ընդլայնել գոյություն ունեցող տեղեկատվությունը, Նեֆերիրկարա Կակաիի արխիվներից հանված, իրենցից ներկայացնում են կոնկրետ տեղեկություններ թագավորության սեփականության և V դինաստիայի սգո արարողությունների մասին։ Արխիվների հետ միասին հայտնաբերվել են նաև ուրիշ իրեր, ներառյալ արևային նավակներ, փարավոնի նշանով կնիքներ, գրանիտե սարկոֆագի բեկորներ, գիպսից պատրացտված չորս աճյունասափորներ, ոչ մեծ պատկերներ և վարդագույն կրաքարից փարավոնի արձանիկը։ Քանդակի որոշ մասերի կորուստը չի խանգառում վերագնգնելու ամբողջական պատկերը, իսկ նրա փոքր չափը հնարավորություն է տալիս գնահատելու նրա ճշգրիտ ամբողջական կազմությունը։ Թագավորի նկարում ակնհայտ է այն տենդենցը, որը իդիալական է դարձնում փարավոնին, որն էլ ավանդական է նամանատիպ նկարների համար։ Այնուամենայնիվ համարյա անորսալի է դարձնում փարավոնի դեմքի առանձնահատկությունները՝ բարակ, ոչ մեծ քթով, լքը այտերով, որոնց վրա նկատվում են թեթևակի կնճիռներ, բեղեր, որոնք ամբողջական են և կախված, հստակ ընդգծված շրթունքներ։ Թագավորական իշխանության ատրիբուտ է համարվում գավազանը, գալարած օձը փարավոնի գլխին  (կեղծամի վրա երևում էր մարացման հետքը), մորուքը (կրկին պահպանվել են միայն հետքերը) և բազե Հորի պատկերը, որը, ինչպես և  Խաֆրի արձանիկի վրա, ծածկում է իր երկրային մարմանավորման գլուխը։
Այս հատկանիշների շնորհիվ, փարավոնը նախկինում անհայտ էր, դարձավ ամենահիմնավորված թագավորը Հին թագավորությունում։
Գրականություն
Կատեգորիա:Անձինք այբբենական կարգով Կատեգորիա:Հին Եգիպտոս
Old Town Road
«Old Town Road» (անգլերենից՝ «Հին քաղաքային ճանապարհ», I Got The Horses In The Back), ամերիկացի հիփ հոփ կատարող Լիլ Նաս Էքսի (Մոնտերո Լամար Հիլլ) երգը, որը առաջին անգամ հրապարակվել է 2018 թվականի դեկտեմբերի 3-ին, դառնալով հայտնի և վիրուսային չինական TikTok սոցիալական ցանցում, իսկ ավելի ուշ, Columbia Records-ի կողմից, առանձին սինգլի տեսքով ։ Սինգլը դարձել է նրա կարիերայում առաջինը, որը կարողացել է ամերիկյան Billboard Hot 100 հիթ-շքերթում զբաղեցնել առաջին հորիզոնականը, սակայն հեռացվել է Hot Country Songs չարթից, այն բանից հետո, երբ կարողացել է զբաղեցնել տասնիններորդ հորիզոնականը ։ Սակայն, եթե չլիներ չարթի որակազրկումը, ապա երգը, ապրիլի 6-ին, Hot Country Songs չարթում, կկարողանար հասնել առաջին հորիզոնական ։ Քանթրի երգիչ Բիլլի Ռեյ Սայրուսի մասնակցությամբ ռեմիքսը թողարկվել է 2019 թվականի ապրիլի 5-ին։
Այն դարձել է այն բոլոր կարճ երգերից մեկը (2 րոպեից քիչ), որը կարողացել է ԱՄՆ-ում հասնել առաջին հորիզոնական (տարբեր հաշվարկներ դասում են նրան երկրորդ, չորրորդ, հինգերորդ և յոթերորդ հորիզոնականները՝ պատմության մեջ) և վերջին տասնամյակի ընթացքում ամենակարճ առաջին հորիզոնական զբաղեցրած երգը ։ Բացի այդ, սա 30 տարվա ընթացքում միայն երրորդ քանթրի երգն է, որին հաջողվում է Billboard Hot 100-ում զբաղեցնել առաջին հորիզոնականը ։
Բիլլի Ռեյ Սայրուսի մասնակցությամբ ռեմիքսը նոմինացվել է Գրեմմի մրցանակաբաշխության «Տարվա ձայնագրություն» անվանակարգում և հաղթել է «Լավագույն փոփ դուո/խումբ ելույթ» և «Լավագույն երաժշտական տեսահոլովակ» անվանակարգում ։
Պատմություն
2018 թվականի դեկտեմբերի վերջին երգը հայտնի դարձավ այն բանից հետո, երբ TikTok-ում, «Yeehaw Challenge»-ում, մեմ դարձավ, որտեղ օգտատերերը, այս երգին նվիրված, կարճ տեսահոլովակներ էին ստեղծում։ Սա թույլ տվեց երգին ինքնուրույն և առանց լեյբլի, Billboard Hot 100-ում, 83-րդ հորիզոնականով, դեբյուտ անել, որտեղ երգը, ավելի ուշ կարողացավ առաջին հորիզոնական հասնել ։ Երգի հայտնիությունը այնքան արագ էր աճում, որ ռադիոկայանները սկսեցին YouTube-ից աուդիո տարբերակներ ներբեռնել ։ 2019 թվականի մարտի 22-ին երգի հայտնիությունը Լիլ Նաս Էքսին հնարավորություն տվեց Columbia Records-ի հետ պայմանագիր կնքել, որն էլ այժմ տարածում է սինգլը ։
Վիճաբանություն և Billboard
«Old Town Road»-ը Billboard-ի պատմության մեջ հազվադեպ ձեռքբերում է գրանցում, երբ 2019 թվականի մարտին այն միաժամանակ հայտնվում է Billboard Hot 100, Hot Country Songs և Hot R&B/Hip-Hop Songs չարթերում ։ Ավելի վաղ, այս արդյունքով ևս մեկ երգ կար՝ «We Are the World»-ը, որը, միաժամանակ հայտնվել է վեց տարբեր չարթերում, այդ թվում նշված երեքը, գումարած Dance Club Songs-ը, Adult Contemporary-ը և Mainstream Rock-ը ։ Սակայն, Billboard-ը «Old Town Road»-ը լուռ ջնջեց Hot Country Songs-ից՝ «ժամանակակից քանթրի երաժշտության տարրեր բավարար չպարունակելու համար» ։ 2019 թվականի ապրիլի 6-ին, «Old Town Road»-ը Hot Country Songs-ի ցանկում առաջին հորիզոնական կհասներ, եթե նրան այնտեղից չհեռացնեին ։
Անձամբ Լիլ Նաս Էքսը ասել է, որ «չափազանց հիասթափված է» նման որոշումով ։ Time ամսագրին տված իր հարցազրույցում, լրագրող Էնդրյու Ռ. Չոուն ասել է Billboard-ի որոշումը («Old Town Road» երգը հեռացնել քանթրի չարթից, սակայն թողնել հիփ հոփ չարթում) և հարցրել է Լիլ Նաս Էքսին, թե համարում է «Old Town Road»-ը քանթրի ժանրի երգ։ Լիլ Նաս Էքսը պատասխանել է՝ «Երգը քանթրի թրեփ է։ Այն ոչ մեկն է, ոչ էլ մյուսը։ Հետևաբար, այն պետք  է երկու հիթ-շքերթներում էլ լինի» ։
Բացառապես «Old Town Road»-ը, քանթրի ժանրի ոչ սպիտակամորթ կատարողների աշխատանքներում, քննադատությունների է ենթարկվել, իսկ հեղինակ Էլիաս Լեյտը, Rolling Stone ամսագրում, ևս մեկ սպիտակամորթ կատարողին՝ Բիյոնսեին է վկայակոչել, ում «Daddy Lessons» երգը 2016 թվականին, The Recording Academy-ում, որպես քանթրի երգ չի ընդունվել։ Լեյտը նաև այլ դժվարություններ է նշել, որին բախվում են սևամորթ արտիստները, ովքեր տարբեր ժանրերի երգեր են ստեղծում, նշելով, որ ռեփեր Juice Wrld-ի Death Race for Love (2019) ալբոմը լինելու է «հավանաբար, 2019 թվականի շահույթապես ամենա հաջողակ ռոք ալբոմը», սակայն երբեք չի հայտնվի այն երկրների ռոք չարթերում կամ այլ ժանրերի փլեյլիստերում, որտեղ գերակշռում են սպիտակամորթ արտիստները։ Այդ քննադատություններից հետո Billboard-ը հայտարարել է, որ Hot Country Songs չարթից «Old Town Road»-ը հեռացնելու որոշումը ոչ մի կապ չունի Լիլ Նաս Էքսի ռասայի հետ ։ Երբ նրան հարցրեցին, թե կարծում է, որ Billboard-ի որոշումը պարունակում է ինչ որ ռասային երանգներ, Լիլ Նաս Էքսը պատասխանել է՝ «Ես հավատում եմ, որ երբ դուք ինչ որ նոր բան եք փորձում, դա միշտ, ինչ որ կերպ, վատ է ընկալվում» ։
Առևտրային հաջողություն
«Old Town Road»-ը 83-րդ հորիզոնականով դեբյուտ է արել, իսկ ավելի ուշ զբաղեցրել է առաջին հորիզոնականը ամերիկյան հիմնական հիթ-շքերթում՝ Billboard Hot 100-ում ։
2019 թվականի ապրիլի 20-ին, Լիլ Նաս Էքսի սինգլը (արդեն Բիլլի Ռեյ Սայրուսի մասնակցությամբ), երկու շաբաթ անցկացնելով Streaming Songs չարթի առաջին հորիզոնականում, նոր ռեկորդ է գրանցում, անցնելով կանադացի ռեփեր Դրեյքի ռեկորդից, ով մեկ շաբաթվա ընթացքում ամենաշատն է սթրիմ հավաքել (ըստ Nielsen Music-ի` 143 մլն (U.S. streams) ): Նախորդ ձեռքբերումը պատկանում էր «In My Feelings»-ին (Drake) (116,2 մլն սթրիմ (2018 թվականի հունիսի 28) ) ։
Արտաքին հղումներ
Կատեգորիա:Սինգլներ այբբենական կարգով Կատեգորիա:Երգեր այբբենական կարգով Կատեգորիա:2018 սինգլներ Կատեգորիա:Ամերիկյան հիփ հոփ Կատեգորիա:Վեճեր Կատեգորիա:2018 երգեր Կատեգորիա:Billboard Hot 100 գլխավորած սինգլներ Կատեգորիա:Երաժշտական մեմեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Երաժշտական գործիքների թանգարան (այլ կիրառումներ)
Երաժշտական գործիքների թանգարան եզրը կարող է վերաբերել հետևյալին.
Տեսական ֆիզիկան Հայաստանում
Գերխիտ աստղերի ֆիզիկա և ձգողության տեսություն
1960 թվականին Վիկտոր Համբարձումյանի և Գուրգեն Սահակյանի կատարած հիմնարար հետազոտություններում ցույց է տրվել հատուկ տեսակի գերխիտ աստղերի՝ բարիոնային աստղերի գոյության հնարավորությունը, որոնց ընդերքը, միջուկայինից բարձր խտությունների դեպքում, կազմված է հիմնականում հադրոններից։ Այդպիսի գերխիտ նյութը, նուկլոններից բացի, բաղկացած է հիպերոններից և այլ անկայուն հադրոններից, որոնք միջուկային խտությունների սահմանն անցնելիս դառնում են կայուն։ Այդ հետազոտությունների շնորհիվ ծնունդ է առել աստղաֆիզիկայի նոր ուղղություն՝ գերխիտ երկնային մարմինների ֆիզիկան, որն սկսել է զարգանալ ԵՊՀ տեսական ֆիզիկայի ամբիոնում՝ Գ. Սահակյանի ղեկավարությամբ։ Հետազոտվել է բաբախիչներում (պուլսար) ուժեղ մագնիսական դաշտի առաջացման մեխանիզմը, որը պայմանավորված է գերխիտ աստղերում պրոտոնների և նեյտրոնների գերհոսունությամբ (Դավիթ Սեդրակյան, Էդուարդ Չուբարյան, Յուրի Վարդանյան)։ Ստացված արդյունքներն ընդհանրացվել են Գ. Սահակյանի «Այլասերված գազային զանգվածների հավասարակշիռ փոխդասավորություններ» (ռուսերեն՝ 1972, անգլերեն՝ 1974, ԱՄՆ) և «Նեյտրոնային աստղերի ֆիզիկա» (ռուսերեն, 1995) մենագրություններում։ Ոաումնասիրվել են գրավիտացիոն տարբեր համակարգերի հավասարակշռության և կայունության հարցերը մագնիսական դաշտում (Մարտին Աբրահամյան, Ռաֆիկ Հովհաննիսյան)։ Կատարվել են Տիեզերքի զարգացման տարբեր փուլերի տեսական հետազոտություններ, ցույց է տրվել, որ ուշ ժամանակաշրջանի համար ստացված արդյունքները համընկնում են դիտողական տվյալների հետ (Ռոլանդ Ավագյան, Լևոն Գրիգորյան, Գոհար Հարությունյան, Կարեն Շահբազյան, Էդուարդ Չուբարյան, Վլադիմիր Պապոյան)։ Ուսումնասիրվել են ուժեղ գրավիտացիոն դաշտերով պայմանավորված քվանտային երևույթները և դրանց ազդեցությունը վաղ Տիեզերքի դինամիկայի վրա (Արամ Սահարյան)։ Հետազոտվել է նեյտրոն-պրոտոնային մրրիկների շարժման դինամիկան նեյտրոնային աստղերում, առաջարկվել բաբախիչների անկյունային արագության թռիչքների ու դրանց ռելաքսացիայի երևույթների բացատրման մեխանիզմը։ Ցույց է տրվել, որ սպիտակ թզուկներից գրավիտացիոն ճառագայթման ֆոնը 0,1-1 Հց տիրույթում մեկ կարգով է պակաս գործող գրանցիչների զգայունության շեմից (Արմեն Սեդրակյան, Դավիթ Սեդրակյան)։
Նյութի հետ լիցքավորված մասնիկների փոխազդեցության ֆիզիկա
Անցնելով նյութի միջով՝ լիցքավորված մասնիկները փոխազդում են նյութի էլեկտրոնների ու միջուկների հետ և ճառագայթում են, որի պարամետրերը կառավարելի դարձնելու ուղղությամբ Հայաստանում հետազոտություններ են կատարվել սկսած 1950-ական թվականներից։ 1953 թվականին Միքայել Տեր-Միքայելյանն առաջին անգամ ձևակերպել է այն պայմանները, երբ ռելյատիվիստիկ լիցքավորված մասնիկի արգելակման ճառագայթումը բյուրեղում դառնում է կոհերենտ, և ցույց է տվել, որ ամորֆ միջավայրում արգելակման ճառագայթման և զույգերի ծնման կտրվածքների աճը սահմանափակ է (Խտության երկայնական էֆեկտ կամ Տեր-Միքայելյանի էֆեկտ)։ Նրա կանխագուշակումները փորձով հաստատվել են ԱՄՆ-ում, Իտալիայում, Գերմանիայում և ճապոնիայում։ 1963 թվականին արգելակման բևեռացված կոհերենտ ճառագայթման ստացման եղանակ են առաջարկել Վիգեն Թումանյանը և Ֆաբլյուխ Հարությունյանը։
Անցումային ճառագայթման հատկությունների ուսումնասիրման բնագավառում կատարված հիմնարար աշխատանքներից է ռենտգենյան տիրույթում անցումային ճառագայթման հնարավորության տեսական հիմնավորումը (Գրիգոր Ղարիբյան, Յան Շի)։ Միքայել Տեր-Միքայելյանը և աշխատակիցները զարգացրել են դիէլեկտրիընկալունակության տարածության մեջ պարբերաբար փոփոխությամբ օժտված միջավայրում շարժվող լիցքավորված մասնիկի այսպես կոչված ռեզոնանսային ճառագայթման տեսությունը։
Նշված հետազոտությունները կարևոր կիրառական նշաաժնակություն են ունեցել բարձր էներգիաների ֆիզիկայի համար, որին մեծապես նպաստել են նաև Անդրեյ Ամատունու, Ալֆրեդ և Էդմոն Գազագյանների, Բաբկեն Խաչատրյանի, Նաթան Ղորխմագյանի, Հովհաննես Մերգելյանի, Յան Շիի, Րաֆֆի Բաղյանի և ուրիշներ աշխատանքները։ Հայ ֆիզիկոսները դարձել են այս ուղղության ճանաչված առաջատարները, և աշխարհում տպագրված աշխատանքների գրեթե կեսը բաժին է ընկել հայ գիտնականներին։ Ստացված արդյունքներն ամփոփվել են Միքայել Տեր-Միքայելյանի «Միջավայրի ազդեցությունն էլեկտրամագնիսական պրոցեսների վրա՝ բարձր էներգիաների պայմաններում» (ռուսերեն՝ 1969, անգլերեն՝ 1969, ԱՄՆ) և Գ. Ղարիբյանի, Յան Շիի «Ռենտգենյան անցումային ճառագայթում» (ռուսումնական, 1983) մենագրություններում։
1990-ական թվականներին Ալպիկ Մկրտչյանը և նրա աշխատակիցները ցույց են տվել, որ գերձայնով հնարավոր է մոդուլացնել այն ճառագայթումը, որն առաջանում է լիցքավորված մասնիկի բյուրեղում խուղակավորման (կանալավորում) էֆեկտի շնորհիվ։
ՀՀ ԳԱԱ ռադիոֆիզիկայի և էլեկտրոնիկայի ինստիտուտում տեսականորեն պարզաբանվել են շերտավոր միջավայրերում անցումային ճառագայթման էներգիական և սպեկտրային բնութագրերը, զարգացվել են պլազմայում լիցքավորված մասնիկների շարժմամբ պայմանավորված արգելակային և արագացման շարժընթացների, ֆեռո- և հակաֆեռոմագնիսներում մակերևութային ալիքների տարածման, ուժեղհոսանքային էլեկտրոնային փնջերի պլազմային անկայունության, նաև պատահական անհամասեռություններով օժտված միջավայրերում դիֆուզային ճառագայթման տեսությունները (Վլադիմիր Առաքելյան, ժիրայր Գևորգյան, Հրաչյա Ներսիսյան, Էդուարդ Ռոստոմյան, Ռոլանդ Թարխանյան)։ Տեսականորեն հետազոտվել են բացասական բեկման ցուցիչով նանոկառուցվածքների հատկությունները, բացահայտվել այն պայմանները, որոնց դեպքերում այդ կառուցվածքները դրսևորվում են որպես մետանյութեր (Ռոլանդ Թարխանյան)։
Տարրական մասնիկների տեսություն
Այս բնագավառում Հայաստանում աշխատանքներն սկսվել են 1950-ական թվականների սկգբին և կենտրոնացվել ՀԽՍՀ ԳԱ ֆիզիկայի ինստիտուտում (հետագայում՝ Երևանի ֆիզիկայի ինստիտուտ)։ Էլեկտրոնի արգելակման ճառագայթմանը և զույգերի առաջացմանը վերաբերող առաջին աշխատանքները կատարել են Գ. Սահակյանը, Գ. Ղարիբյանը, Լևոն Աֆրիկյանը, Վ. Թումանյանը, Ֆ. Հարությունյանը և ուրիշներ։ Երևանի ֆիզիկայի ինստիտուտի տեսական բաժանմունքի ղեկավար Սերգեյ Մատինյանի գլխավորությամբ հետազոտություններ են ծավալվել տարրական մասնիկների տեսության և հարակից բնագավառներում։ Քվանտային քրոմոդինամիկայի (ՔՔԴ) բնագավառում Գեորգի Սավվիդին և Սերգեյ Մատինյանը հայտնաբերել են գլյոտնային կոնդենսացման երևույթը՝ հիմնական վիճակի էներգիայի նվազումը գլոտնային դաշտում, և ոչ աբելյան տրամաչափային դաշտերի դինամիկ, ստոխաստիկությունը։ Երևանի ֆիզիկայի ինստիտուտի տեսաբաններն արժեքավոր արդյունքներ են ստացել B-մեզոնների ֆիզիկայի բնագավառում, դրանց հազվագյուտ տրոհումների ՔՔԴ-ի բարձր կարգի ուղղումների հաշվարկը հնարավորություն է տվել ճշգրիտ կանխագուշակումներ կատարելու այդ տրոհումների լայնության և այլ պարամետրերի վերաբերյալ, որը փորձարար, տվյալների հետ հնարավորություն է տալիս սահմանափակումներ ստանալ ստանդարտ մոդելի պարամետրերի, նաև ստանդարտ մոդելից այն կողմ գտնվող ֆիզիկական երևույթների համար (Հրաչյա Ասատրյան)։
Կարևոր արդյունքներ են ստացվել ցածր չափողականությունների մոդելների ուսումնասիրություններում։ Հրաչյա Բաբուջյանը հայտնագործել է Հայզենբերգի միաչափ XXX և XXZ մոդելների ընդհանրացումը կամայական սպինի դեպքում և ուսումնասիրել է դրանց թերմոդինամիկական հատկությունները։ Տրված է եռաչափ Իզինգի մոդելի լարային ներկայացումը, և սահմանված է տոպոլոգիական մոդել՝ այսպես կոչված նշանային գործակցի համար (Արա Սեդրակյան), որը հնարավորություն է ընձեռում դիտարկելու եռաչափ Իզինգի մոդելը՝ որպես գոյություն ունեցող ոչ կրիտիկական լարային մոդել։ Հետագայում պարզվել է, որ սահմանված նշանային մոդելի պարզ մոդիֆիկացումը SU(2) խմբից դեպի U(1) խումբը տալիս է մի մոդել, որով պայմանավորված են քվանտային Հոլի էֆեկտի հաղորդականության քվանտացված հարթակների միջև անցումները։ Հաշվարկվել են B → p, K անցման ֆորմ-ֆակտորները՝ օգտագործելով ծանր քվարկների համար ՔՔԴ-ի գումարման կանոնները (Ալեքսանդր Խոջամիրյան)։ Զարգացվել է քվարկների ռելյատիվիստ, մոդելը (հննա Ազնավուրյան և ուրիշներ)։ Կանխատեսումներ են կատարվել մեծ միավորման տեսությունների շրջանակներում պրոտոնի կյանքի տևողության, Հիգսի մասնիկների զանգվածների վերաբերյալ (Հրաչյա Ասատրյան)։ Կարևոր արդյունքներ են ստացվել ոչ գծային տիեզերաբանության (կոսմոլոգիա) բնագավառում (Վահագն Գուրզադյան)։ ճշգրտորեն լուծվել է երկչափ՝ գերհամաչափ (սուպերսիմետրիկ) կոնֆորմ տեսությունը (Ռուբեն Պողոսյաև)։
Լայնորեն ճանաչվել են մասշտաբային ինվարիանտությանը, քվարկային հաշվի կանոններին վերաբերող աշխատանքները (Ռուդոլֆ Մուրադյան)։ Վալերի Տեր-Անտոնյանը կանխատեսել է ֆոտոնային թիրախից հադրոնային վիճակների խորապես ոչ առաձգական էլեկտրածնման շարժընթացը։
Մաթեմատիկական մեթոդներ
ԵՊՀ-ի գիտահետազոտական խումբը (Լևոն Մարդոյան, Գևորգ Պողոսյան, Վալերի Տեր-Անտոնյան) ստացել է Շրեդինգերի Երկչափ հավասարումների լուծումները բագմապարամետրական կոորդինատ, համակարգերում թաքնված համաչափությամբ պոտենցիալների համար։ Կառուցվել է միջբազիսային վերլուծության տեսությունը, և զգալի ներդրում է կատարվել Հուրվիցի տիպի ոչ բիեկտիվ ձևափոխությունների տեսության մշակման մեջ։ Ապացուցվել է, որ Հոպֆի արտապատկերումների գաղափարների օգտագործումը քվանտային մեխանիկայում հանգեցնում է մի շարք նոր ինտեգրվող մոդելների (Արմեն Ներսեսյան)։ Ոլորտի հետազոտությունների արդյունքներն ամփոփված են Լևոն Մարդոյանի, Ալեքսեյ Սիսակյանի և Վ. Տեր-Անտոնյանի «Թաքնված համաչափությամբ քվանտային համակարգեր» (ուսումնական, 2006) մենագրության մեջ։ ճառագայթման տեղափոխման բնագավառում բացահայտվել է ճառագայթման տեղափոխման տեսության և քվանտացված դաշտերի տեսության խնդիրների միանմանությունը (Մ. Մնացականյան)։ Պարզվել է, որ Լագրանժի հավասարմանը համապատասխանում է տեղափոխման դասական հավասարումը, իսկ ինվարիանտության առնչությունը պահպանման օրենքի արտահայտություն է։ Դրա շնորհիվ ձևակերպվել է ինվարիանտության ընդհանրացված սկզբունք։ Առաջարկվել է լույսի ոչ կոհերենտ ցրման ընդհանուր օրենքների դեպքում տեղափոխման խնդիրների լուծման մեթոդ, որը հիմնված է վերաբաշխման ֆունկցիայի երկգծային ներկայացման և Համբարձումյանի ինվարիանտության սկզբունքի հետագա ընդհանրացման վրա (Ա. Նիկողոսյան և ուրիշներ)։
Նատալյա Դայեր
Նատալյա Դայեր (Natalia Dyer, ), ամերիկացի դերասանուհի։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Նենսի Ուիլերի դերով։
Կենսագրություն
Ծնվել է 1995 թվականի հունվարի 13-ին ԱՄՆ-ի Նեշվիլ քաղաքում։ 2014 թվականից սովորում է Նյու Յորքի համալսարանում ։
Կարիերա
2016 թվականին Նեթֆլիքս ընկերության «Տարօրինակ դեպքեր» հեռուստասերիալում կերտել է գլխավոր դերերից մեկի՝ Նենսի Ուիլերի դերը ։
Անձնական կյանք
2016 թվականի հոկտեմբերի սկզբին հաստատվել են իր և «Տարօրինակ դեպքեր» հեռուստասերիալի խաղընկեր Չարլի Հիթոնի հետ սիրավեպի լուրերը ։